
Arahan am :  Tiap-tiap satu soalan diikuti oleh empat pilihan jawapan iaitu A, B, C, dan  D.  Terdapat satu sahaja jawapan yang betul atau yang paling sesuai.  Tandakan pada jawapan yang betul.

Soalan  1  hingga 5
Baca petikan di bawah dan jawab soalan-soalan yang berikutnya.


Sudah dua hari aku lari dari rumah Mak Cik Siti.  Bermakna suadah dua hari aku belum makan walau sebutir nasi pun.  Perutku berkerongcong minta diisi,  namun tiada apa yang aku lakukan dengan sisa tenaga tua ini.  Peristiwa yang menyebabkan aku lari dari rumah menjelma kembali di fikiranku.  Pada tengahari itu hujan turun dengan lebat dan aku berbaring di pangkin dekat penjuru dapur.  Perutku lapar lalu aku mengintai ke arah tempat makananku.  Tetapi tidak kelihatan sebarang makanan.  Kekosongan perutku memaksa aku bangun dari pembaringanku.  Tiba-tiba aku tercium bau makanan yang amat menyelerakan.  Aku lantas meluru ke atas meja.  Ku lihat beberapa potong ikan goreng tersusun rapi di atas piring.  Aku terus mengambil sepotong ikan goreng dan lari ke belakang dapur.  Nasibku malang kerana sewaktu tergesa-gesa,  aku terlanggar sebiji gelas di tepi meja.  ‘Prang” bunyi gelas terhempas.


Tiba-tiba aku terasa belakangku sakit akibat dipukul dengan sesuatu benda keras.  Dalam kepayahan aku melepaskan ikan goreng itu lalu terus berlari meninggalkan rumah kesayangku itu.

1.
Perkataan menjelma bermaksud


A.
bermain

B.
terus

C.
hilang

D.
muncul

2.
Mengapakah pencerita sudah dua hari tidak menjamah makanan ?


A.
Kerana dia sudah tua.


B.
Kerana Mak Cik Siti marah.


C.
Kerana dia lari dari rumah.

D.
Kerana gelas sudah pecah.

3.
Di manakah pencerita berbaring ?


A.
Di dapur.



B.
Di atas pangkin.


C.
Di atas meja.



D.
Di belakang dapur.

4.
Mengapakah pencerita terlanggar gelas ?


A.
Kerana kakinya licin.


B.
Kerana dia cuai.


C.
Kerana ikan goreng itu berminyak.

D.
Kerana nasibnya malang.

5.
Apakah yang terjadi pada ikan goreng itu ?


A.
Dimakan oleh pencerita.


B.
Ditinggalkan oleh pencerita.


C.
Dimakan oleh orang lain.


D.
Dibuang ke dalam tong sampah.

Soalan  6 hingga  10

Baca petikan cerita di bawah dan jawab soalan-soalan yang berikutnya.


Pagi-pagi lagi Afiq sudah bangun kerana dikejutkan oleh ibunya.  Inilah kali pertama dia mandi pada awal pagi.  Air kolam rumahnya terasa begitu sejuk hingga menusuk ke tulang.


Setelah siap berpakaian,  ibunya memanggilnya untuk bersarapan.  Ibunya tidak lupa membekalinya sebungkus nasi lemak dan sebotol air teh.  Bapanya sibuk menyikat rambutnya yang telah disikatkan olehnya sendiri.  “Tidak betul,”  kata ayahnya.


Setelah mencium pipi ibunya,  dia membonceng basikal bapanya.  Di sepanjang perjalanan dia melihat kanak-kanak berjalan berduyun-duyun ke sebuah bangunan.  Pakaian mereka semuanya sama.  Afiq melihat pakaiannya yang masih baru dan bersih.  Bapanya meletakkan basikal di bawah sebatang pokok rendang lalu memimpinnya ke arah kanak-kanak yang ramai.  ‘Kringggg’.  terdengar bunyi yang kuat bergema.  Afiq menjadi takut.
6.
Bilakah peristiwa ini berlaku ?


A.
Waktu pagi.



B.
Waktu tengah hari.


C.
Waktu petang.



D.
Waktu malam.

7.
Apakah yang dibekalkan oleh ibu Afiq ?


A.
Sebungkus roti dan sebotol kopi.

B.
Sebungkus mee dan sebotol susu.


C.
Sebungkus nasi lemak dan sebotol teh.
D.
Sebungkus ubi dan sebotol kopi.

8.
Apakah maksud perkataan berduyun-duyun ?


A.
beramai-ramai
B.
bersesak-sesak
C.
berpusu-pusu
D.
beasak-asak

9.
Kemanakah Afiq dibawa ?


A.
Asrama.

B.
Balai raya
C.
Sekolah

D.
Rumah sakit

10.
Apakah tajuk yang paling sesuai untuk petikan di atas ?


A.
Budak yang takut



B.
Keluarga Bahagia


C.
Peristiwa malang



D.
Hari pertama bersekolah

Soalan  11  hingga  15
Baca petikan di bawah dan jawab soalan-soalan yang berikutnya.



Kami bertolak dari sekolah kira-kira pada pukul 8.00 pagi dengan menaiki bas persiaran.  Kami berasa gembira kerana akhirnya kelas kami berjaya juga mengadakan sebuah lawatan yang telah lama kami rancangkan.



Di sepanjang perjalanan,  bas kami dipenuhi dengan suara nyanyian beramai-ramai.  Ada di antara kami yang terlalu seronok sehingga mengetuk-ngetuk kerusi bas tetapi perbuatan itu ditegur oleh guru kelas kami,  Cikgu Yahya Ludin.  Selepas dua jam perjalanan,  sampailah kami di pekan Karak.  Dari  situ perjalanan kami sangat perlahan.  Jalan yang kami lalui bengkang-bengkok dan di kiri kanan jalan kelihatan gaung dan pokok-pokok kayu.  Udara bertambah sejuk.  Ada di antara kami cepat-cepat memakai baju panas.



Tiba-tiba rakan di sebelah saya memegang kepalanya lalu menekan perutnya pula.  Saya cepat-cepat menghulurkan sebuah karung plastik kepadanya.

11.
Pada pukul berapakah mereka sampai di pekan Karak ?


A.
9.00 pagi
B.
10.00 pagi
C.
11.00 pagi
D.
12.00 tengah hari

12.
Mengapakah perjalanan bas itu bertambah perlahan ?


A.
Kerana cuaca sejuk.


B.
Kerana jalan kurang baik.


C.
Kerana bas menaiki kawasan tinggi.
D.
Kerana penumpangnya bising.

13.
Mengapakah  Cikgu Yahya Ludin menegur perbuatan mereka ?


A.
Kerana mereka menyanyi.


B.
Kerana mereka membuat bising.


C.
Kerana mereka terlalu seronok.

D.
Kerana mereka mengetuk kerusi bas.

14.
Mengapakah pencerita memberi beg plastik kepada rakannya ?


A.
Rakannya hendak muntah.

B.
Rakannya sakit perut.


C.
Rakannya terlalu gembira.


D.
Rakannya pening kepala.

15.
Di antara tempat yang berikut, yang mana satukah yang mungkin dikunjungi oleh pencerita dan rakan-rakan 
sekelasnya ?



A.
Port Dickson



B.
Pulau Tioman




C.
Genting Highlands


D.
Mimaland

Soalan  16  hingga  20.

Baca petikan di bawah dan jawab soalan-soalan yang berikutnya.




Sorong papan tarik papan




Buah keranji di dalam perahu




Suruh makan saya makan




Suruh mengaji saya tak tahu



Mungkin kebanyakan daripada anda pernah membaca pantun di atas.  Yang ingin saya bincangkan di sini ialah tentang baris kedua pantun tersebut.  Tahukah anda apakah yang dimaksudkan sebagai buah keranji ?



Buah keranji ialah sejenis buah-buahan tempatan yang tidak dikenali ramai. Bentuk buahnya bujur dan berwarna coklat kehitam-hitaman.  Rasanya masam-masam manis.  Pokoknya jenis berbatang keras dan tinggi serta berdaun kecil.  Sebagaimana dengan buah keranji,  ada beberapa jenis lagi buah-buahan tempatan yang kurang dikenali,  terutamanya oleh generasi baru.  Buah-buahan seperti setul,  tampoi,  cermai,  dan salak bukan sahaja tidak dikenali,  malah dicemuh sebagai makanan haiwan sahaja.  Mereka lebih senang dengan epal,  anggur  atau strawberi.  Apakah yang wajar kita lakukan ?  Tepuk dada tanya selera.

16.
Apakah rasa buah keranji ?


A.
Masam-masam.



B.
Manis-manis masam.



C.
Masam-masam manis.


D.
Masam-masam kelat.

17.
Buah keranji boleh disamakan dengan bola  _______________.


A.
sepak

B.
ragbi

C.
hoki

D.
takraw

18.
Apakah tujuan penulis menulis rencana ini ?


A.
Mengingatkan generasi muda supaya mengenali buah-buahan tempatan.


B.
Meminta generasi muda mengenali buah keranji.


C.
Mengingatkan pembaca supaya jangan memakan buah epal.


D.
Meminta pembaca mengenali pantun tradisi.

19.
Mengapakah penulis berasa marah ?


A.
Kerana generasi muda kurang ajar.



B.
Kerana generasi muda senang-lenang.


C.
Kerana generasi muda tidak pandai berpantun.


D.
Kerana generasi muda mengagung-agung buah-buahan impot.

20.
Apakah maksud perkataan dicemuh ?


A.
dikeji

B.
dikenang
C.
dipandang
D.
dikatakan

Soalan  21  hingga  25
Pilih jawapan yang paling sesuai untuk mengisi tempat kosong yang bernombor.



Air ialah sumber  _____( 21 )_____  yang sangat penting.  Air mempunyai pengaruh yang besar  _____( 22 )_____  kehidupan di muka bumi ini.  Cuba kamu  _____( 23 )_____  musim kemarau yang_____( 24 )_____  dunia di mana hujan tidak turun.  Tanaman,  binatang  _____( 25 )_____ ,   dan hutan rimba akan musnah begitu sahaja.

21.
A.
hidupan

B.
kehidupan
C.
dihidupkan
D.
penghidupan

22.
A.
terhadap

B.
hadapkan
C.
berhadapan
D.
menghadapi

23.
A.
terbayang
B.
bayangi

C.
bayangkan
D.
membayangkan

24.
A.
melanda

B.
dilanda

C.
dilandai

D.
berlanda

25.
A.
menternak
B.
diternak

C.
ternakan

D.
penternakan

Soalan  26  hingga  38
Pilih jawapan yang sesuai.

26.
Kakak sedang menumbuk tiga  ___________ bawang untuk ditumis.


A.
kuntum

B.
ulas

C.
buah

D.
keping

27.
Pak Abu  mengambil empat  ____________ durian dari bakul itu.


A.
tangkai

B.
kuntum

C.
biji

D.
ulas

28.
Ayah mengikat bungkusan itu dengan  ____________ tali.


A.
sebentuk

B.
segulung
C.
seurat

D.
seutas.

29.
Adik  ____________beredar dari situ apabila mendapati ayah sedang marah.


A.
lama-lama
B.
cepat-cepat
C.
pantas-pantas
D.
hampir-hampir

30.
Pagi-pagi lagi,  suasana di pasar itu sudah  ____________ dengan suara orang membeli-belah.


A.
kacau-bilau
B.
gegak-gempita
C.
riuh-rendah
D.
huru-hara

31.
Semua perigi di kampung itu menjadi ____________ akibat kemarau yang berpanjangan.


A.
kering-kontang
B.
kering-kering
C.
habis-habisan
D.
kering-retak

32.
Pelanduk itu cuba menyelamatkan diri  ____________ diserang oleh harimau.


A.
pada

B.
kepada

C.
dari

D.
daripada

33.
Buku cerita ini dibeli  ___________  adik yang akan menyambut harijadinya.


A.
pada

B.
daripada

C.
untuk

D.
kepada

34.
Mak Timah menangis kerana rumah ____________  telah musnah dalam kebakaran itu.


A.
nya

B.
beta

C.
tuan

D.
aku

35.
“____________  harus menghormati bendera dan Lagu Kebangsaan negara,”  kata guru pengakap.


A.
Kami

B.
Kita

C.
Mereka

D.
Baginda

36.
Sultan hendak beristirehat.  ____________  bercadang hendak pergi ke luar negeri.


A.
Beta

B.
Beliau

C.
Baginda

D.
Aku

37.
Kuih yang dibuat oleh kakak sangat keras seperti  ____________.


A.
kapas

B.
batu

C.
getah

D.
kayu

38.
Murid itu sangat pintar seperti  ___________.


A.
gajah

B.
kancil

C.
unta

D.
keldai

Soalan 39  hingga 42
Pilih perkataan yang berlawan dengan perkataan yang bergaris .

39.
Bau di dalam bilik kakak sangat harum.


A.
wangi

B.
tengik

C.
hapak

D.
busuk

40.
Permukaan papan itu sungguh kesat.


A.
keras

B.
licin

C.
kasar

D.
halus

41.
Kesemua rumah di kampung itu gelap pada malam ini.


A.
jelas

B.
terang

C.
jernih

D.
halus

42.
Rumah yang diduduki oleh Ali sangat besar.


A.
kecil

B.
sederhana
C.
kurus

D.
tinggi

Soalan  43  hingga  45
Pilih perkataan yang   seerti  dengan perkataan yang bergaris.

43.
Ilmu pengetahuan sangat  penting  kepada kita.


A.
mustahak
B.
bernilai

C.
berharga
D.
baik

44.
Pemuda yang  tampan  itu ialah abang Azia.


A.
ayu

B.
molek

C.
cantik

D.
kacak

45.
Pertahanan negara kita sungguh kukuh  sehinga tidak dapat ditembusi musuh.


A.
kuat

B.
gagah

C.
tegap

D.
lengkap

Soalan  46  hingga  48.

Pilih simpulan bahasa yang sesuai.

46.
Bilangan penduduk Malaysia yang ___________  sudah berkurangan kerana kerajaan sentiasa mengambila 
berat tentang pelajaran.


A.
buta hati

B.
buta mata
C.
buta huruf
D.
membabi buta

47.
Swee Hong memang  ___________ kerana dia akan meminta balik barang yang telah diberikannya kepada 
orang lain.


A.
buruk tangan
B.
buruk makan
C.
 buruk siku
D.
buruk penangin

48.
Perlantikan Husna sebagai ketua darjah telah menyebabkan kawannya menjadi  ___________.


A.
kecil hati
B.
hancur hati
C.
bulat hati
D.
iri hati

Soalan  49  hingga  50
Pilih ayat yang menggunakan tanda baca yang betul.

49.
A.
Siapakah yang menganjurkan pertandingan bercerita itu ?


B.
Siapakah yang menganjurkan pertandingan bercerita itu,


C.
Siapakah yang menganjurkan pertandingan bercerita itu !


D.
Siapakah yang menganjurkan pertandingan bercerita itu.

50.
A.
Amboi   cantiknya kamu hari ini ?


B.
Amboi,  cantiknya kamu hari ini.


C.
Amboi,  cantiknya kamu hari ini !


D.
‘Amboi,  cantiknya kamu hari ini,’

